Εκεί είναι, κύριε.
Είναι κρύος, λοχία;
Έτσι εικάζω, κύριε. Είναι νεκρός.
Δεν δουλεύω με εικασίες.
Είναι ο Ράιαν Ο'Ντόνελ.
Ληστής αμαξών.
Τον ψάχνουμε μερικές εβδομάδες.
Και, ναι, είναι κρύος.
Ξεκούμπωσε το σακάκι του.
Ποιο το νόημα; Χάρη μας έκανε ο δολοφόνος.
Κάν' το, λοχία.
Ορίστε η αιτία θανάτου, κύριε.
Μεγάλο μαχαίρι.
Προς τι ο κόπος για ράμματα αν είναι ένα απλό μαχαίρωμα στα σκοτάδια;
Η υπόθεση έχει πολλές πτυχές, Μπράμγουελ,
και σκοπεύω να τις αποκαλύψω.
Αυτό είναι μόνο η αρχή.
Είμαι φαντάρος! Θα σε πυροβολήσω!
Πηγαίνετε το πτώμα στο νεκροτομείο.
Μετά χαράς. Ευχαριστώ πολύ.
Ωραίο ζουμερό κρεμμύδι. Απορώ τι τα θέλει ο κόσμος τα μήλα.
Όχι, δεν μπορώ να φανταστώ.
Θυμάσαι τη γλώσσα τουρσί και τον αρνίσιο λαιμό;
Ναι.
Πώς με βοηθούν όλα αυτά να ελευθερωθώ;
Δεν σε βοηθούν, εγώ βοηθιέμαι στα ψώνια.
Αλλά κάτι σχεδιάζω που θα το αποκαλύψω
αφού παραδώσεις τα τρόφιμα.
- Θα πάρεις καμιά τσάντα, σε παρακαλώ; - Δεν μπορώ, Χέλη. Έχω απόστημα στον κώλο.
Σε ποιο ανατομικό σύστημα
ένα απόστημα στον κώλο εμποδίζει στο κουβάλημα;
Στου Φέιγκιν.
Χαίρετε, κυρία Σάμσον.
- Τουλάχιστον άσε με να το δω. - Όχι, καλά είμαι, ευχαριστώ πολύ.
Του βάζω αλάτι.
Γιατί;
Βλέπεις;
Σου είπα ότι είχα ένα σχέδιο για να ελευθερωθείς.
Αυτό δεν είναι σχέδιο, Φέιγκιν. Αυτός είναι ο δικαστής Μικόμπερ.
Έχετε την καλοσύνη να πείτε στον νεαρό Τζακ ό,τι μου είπατε;
Ο μόνος τρόπος να γλιτώσεις την ποινή σου
είναι να την αναιρέσει το Μυστικό Συμβούλιο στο Λονδίνο.
- Δεν θα μ' ελευθερώσουν. - Θα το κάνουν.
Αν λαδώσουμε τη δικαιοσύνη. Χρειαζόμαστε κάποιον ισχυρό,
άπληστο και διεφθαρμένο.
- Όπως ο δούκας του Σριούσμπερι. - Δηλαδή, ο θείος Ντίκι της Μπελ,
που έχει, το δίχως άλλο, βρόμικες επαφές με το Μυστικό Συμβούλιο.
Πόσο κοστίζει να δωροδοκήσεις έναν λόρδο;
Δεκαπέντε χιλιάδες λίρες, λίγο πολύ.
Δεκαπέντε χιλιάδες λίρες;
Γνωρίζουμε ότι ο καλός δούκας έχει πρόσβαση στο ποσό
και σε άλλες 5.000 λίρες για την αμοιβή και τα έξοδά μας.
Δεν νομίζω ότι πρέπει να ακούσω άλλα.
Όχι, συμφωνώ. Πηγαίνετε.
Ευχαριστώ, κύριε.
- Δεν μπορούμε να ληστέψουμε έναν δούκα. - Τι αξία έχει αυτό στο Πορτ Βίκτορι;
Είναι ο δικός μας κόσμος.
Αν τα καταφέρουμε, θα μείνουμε στην ιστορία ως Φέιγκιν και Υιός,
οι μεγαλύτεροι απατεώνες που έζησαν ποτέ.
Και θα με ελευθερώσουμε;
Έτσι θα ελευθερωθείς, ναι.
Πώς; Θέλω λεπτομέρειες.
Γη.
- Γη; - Γη.
Αφού του πουλήσουμε άφαντη γη που δεν μας ανήκει,
θα τον δωροδοκήσουμε με τα λεφτά του για να ελευθερωθείς
και θα τσεπώσουμε συγχρόνως τις 5.000 λίρες που περισσεύουν.
Και τι είναι αυτή η γη;
Δες. Αυτά είναι τώρα τα σημεία όπου κατοικούμε.
Είμαστε κολλημένοι στα άκρα.
Μα δες όλο αυτό το κομμάτι που πάει στράφι στη μέση.
Θα του πούμε, λοιπόν, ότι μας ανήκει, ότι είναι ένας παρθένος παράδεισος
και θα του το πουλήσουμε.
Θα πουλήσεις ψεύτικη αποικία;
- Ναι, θα το ήθελα πολύ. - Μάλιστα.
Χριστέ μου, Φέιγκιν! Πίστευα ότι είχες κάτι κάπως λιγότερο μάταιο.
Πάψε με τη μιζέρια σου!
Γι' αυτό είμαστε ομάδα.
- Εγώ βάζω το όραμα και εσύ... - Το πραγματικό σχέδιο.
Ναι, αν προτιμάς.
Θυμάσαι τον τραπεζίτη που εξαπατήσαμε στο Λονδίνο;
Ναι. Το κόλπο του χαμογελαστούλη.
Ναι. Αυτό είναι.
Ξεκινάμε με έναν ψιλοπλούσιο βλάκα και του πουλάμε το παραμύθι για τη γη μας.
Μετά θα πάμε σε έναν πιο πλούσιο βλάκα και ούτω καθεξής
- ώσπου να φτάσουμε... - Στον θείο Ντίκι.
Ναι.
Το μόνο που χρειαζόμαστε είναι ένας νεόκοπος λεφτάς.
- Γείτσες. - Ευχαριστώ.
Εδώ είσαι, Ντίκι!
Βλέπω ότι βρήκες το μικρό μου καταφύγιο.
Μου πάει, δεν νομίζεις;
Η ρόμπα του ή η καρέκλα του;
Αγάπη μου, σ' ακούω από το καθιστικό.
Πρέπει να σε δει γιατρός.
Ανοησίες, αγάπη μου. Ένα γαργαληματάκι στη μύτη είναι μόνο.
Φυσικά, στην τελευταία μου απόσπαση, η καρέκλα ήταν αληθινός θρόνος,
αλλά κι αυτή έχει τη δική της βουκολική γοητεία.
Μπορώ να έχω πίσω τα κρατικά λογιστικά;
Είπα να ρίξω εγώ μια ματιά αντί για σένα στην πιο βαρετή δουλειά, Έντερς.
Δεδομένης της εμπειρίας μου.
Ναι, τρομερά ευγενικό.
Αυτή η στήλη είναι λάθος.
Και βλέπω ότι σε ενδιαφέρουν οι πόροι νιτρικού καλίου της αποικίας.
Με ενδιαφέρουν πολλά πράγματα.
Φοβερή μέρα για κροκέ, δεν νομίζετε;
Αναμφίβολα.
Θα μας κάνεις παρέα, Τζέινι;
Μόλις διορθώσω αυτά.
"Εσωτερικοί μεσοπλεύριοι. Εσωτερικοί..."
Να πάρει.
"Εγκάρσιος θωρακικός".
Εξέτασέ με στους μυς του θώρακα, αλλά ανακατεμένα.
Αποκλείεται.
Ορίστε, σου κάνει αυτό;
Είναι τέλειο. Ευχαριστώ.
Είμαι υπερβολικά πονόψυχη με τους λιγότερο τυχερούς...
Ναι, φημίζεσαι γι' αυτό.
Μα το Ντέβιλς Έλμποου είναι άντρο απατεώνων.
Είναι επικίνδυνα, μυρίζει άσχημα...
- Γι' αυτό χρειάζονται βοήθεια. - Δεν πρέπει να βοηθάς.
- Η μητέρα είπε κανένα χειρουργείο... - Είπε κανένα χειρουργείο στο νοσοκομείο.
Δεν κάνω τίποτα απ' τα δύο. Μοιράζω μόνο αλοιφές κι επιδέσμους
- όπως κάθε κυρία που κάνει φιλανθρωπίες. - Δεν θα το δει έτσι.
Εξού και ο ψεύτικος πάτος, για τον οποίο σ' ευχαριστώ.
- Έχω την αίσθηση ότι δεν μ' ακούς. - Μάλλον επειδή δεν σ' ακούω.
Φάνι, αν δεν κάνω κάτι χρήσιμο για να βοηθήσω, θα τρελαθώ.
- Η προληπτική φροντίδα θα βοηθούσε... - Σ' αγαπώ πολύ,
αλλά δεν ενδιαφέρομαι καθόλου για ό,τι πρόκειται να πεις.
Μόνο να προσέχεις.
- Πάντα προσέχω. - Ποτέ δεν προσέχεις.
Έβγαλες άκρη;
Όχι. Εδώ φυλούσε ο Ντάριους τα καλούδια του.
Είναι αδιάρρηκτη.
Μάλιστα. Τι λες για λίγη παλιά, καλή διαπραγμάτευση με τα πόδια;
Είναι ωραία ντουλάπα.
Δουλειά μου ήταν να τη γυαλίσω, αλλά δεν ήθελα να τη διαλύσω.
Ναι.
Απούτι, όλοι ξέρουμε ότι είσαι ένα ευαίσθητο λουλουδάκι, μα έλα τώρα,
διώξε αυτήν τη σκέψη και πάρε φόρα.
Φέιγκιν!
ΧΡΕΗ
Ναι.
Νεόκοποι λεφτάδες.
"Τάρκουιν, οχτώ λίρες. Μπάρναμπας, έντεκα λίρες".
Κανένα επώνυμο. Ανάθεμα.
Στρακαστρούκα, γιατί ντύθηκες σαν άλογο;
Το βρήκα στο κιβώτιο.
Μάλιστα.
Ντάριους.
Είσαι ατακτούλης.
Ο άνθρωπος έχει εμμονή με τα πόνι!
Γιατί το μαθαίνω μόλις τώρα;
Είναι καταπληκτικό!
Μόλις βοηθήσατε να αποσπάσουμε τα μυστικά κάθε εύπιστου πλούσιου στην πόλη.
Θα κάνω τον Ντάριους να ομολογήσει.
- Μάγισσα! - Πετάει!
Μάγισσα! Μάγισσα!
Η μάγισσα!
Μάγισσα! Μάγισσα!
Μάγισσα!
Είναι μάγισσα!
- Μάγισσα! - Αρκετά!
Φύγετε!
Δεν έκανα τίποτα κακό, κυρία!
Φυσικά και όχι.
Είστε καλά;
Ορίστε. Πάρτε το σάλι μου.
Σας παρακαλώ. Πάρτε το.
Μπορώ να σας εξετάσω;
Θέλω να σας βοηθήσω. Είμαι φοιτήτρια ιατρικής.
Πήγα ήδη στο νοσοκομείο.
Ο αγύρτης είπε ότι δεν ήταν ανησυχητικό
και με πέταξε έξω σαν σκουπίδι.
Μάλλον θα ήταν ο δρ Σνιντ.
Πονάτε;
Πονάει ο λαιμός μου πάρα πολύ.
Μπορώ να δω;
Ελάτε μαζί μου.
ΕΙΔΟΠΟΙΗΣΗ ΕΥΛΟΓΙΑ!
Φοβάμαι ότι έχετε έναν όγκο στους λεμφικούς αδένες.
Συχνά είναι καλοήθεις, αλλά αν έχετε πόνο στον λαιμό...
Πείτε μου ξεκάθαρα.
Μπορεί να είναι κακοήθης.
Καρκίνος.
Πηγαίνετε να δείτε τον δρα Ντόκινς, μόνο τον δρα Ντόκινς.
Πείτε του ότι σας έστειλα εγώ και θα σας κάνει καλά.
Αλλά θα χρειαστεί εγχείρηση.
Εγχείρηση;
Κι αν το αφήσω;
Τότε έχω την υποψία ότι θα πεθάνετε.
Σύντομα.
Μην ανησυχείτε, λαίδη μου.
Χαίρετε άκρας υγείας.
Εκτός από αυτό.
Κάντε μου τώρα τη χάρη να χαλαρώσετε.
- Θα προσπαθήσω να αφαιρέσω κάποια... - Κύριε καθηγητά!
- Περιμένετέ με έξω. - Ναι, γιατρέ.
Σταματήστε τις επεμβάσεις.
Βρε νεαρέ αλαζόνα.
Δεν προλαβαίνουμε τους ασθενείς.
Όταν ανέλαβα τη διεύθυνση του νοσοκομείου, εσύ ούτε καν είχες δει πτώμα!
Και μετά γίνατε μεθύστακας, το θυμάστε;
Τώρα είστε νηφάλιος και ερείπιο.
Ο Ντόκινς επέστρεψε.
Δεν χρειάζεται να χειρουργήσετε. Ποτέ.
Εσείς οι δυο θέλετε να με πάτε για απόσυρση, έτσι;
Ποιο σημείο της εξαναγκαστικής σας συνταξιοδότησης ήταν ασαφές;
Αυτό θα το δούμε.
Τζακ. Πρέπει να δεις κάποια.
Είστε ο δρ Ντόκινς;
Η λαίδη Μπελ με έστειλε να σας δω. Είπε ότι έχω...
Έναν όγκο στον λεμφικό αδένα.
- Θα χρειαστείτε επέμβαση. - Όχι, πρέπει να φύγει.
Είναι καλοήθης. Της το είπα ήδη.
Διαφωνώ.
Δεν με νοιάζει.
Αν ξαναμφισβητήσεις την εξουσία μου μπροστά σε ασθενείς,
θα βάλω να σε μαστιγώσουν.
Δεν είναι το ιδανικό μέρος για να ασκείτε την ιατρική, λαίδη μου.
Το μόνο που ασκώ είναι καλοσύνη, όπως υπαγορεύει η Βίβλος.
Ή μήπως δεν την έχετε διαβάσει;
Την έχω διαβάσει. Στην κοινή ελληνική και στα εβραϊκά.
Και στα αραμαϊκά, όπου ήταν συναφή.
Δεν γνωρίζεις αληθινά ένα βιβλίο αν δεν το διαβάσεις στο πρωτότυπο.
- Πλάτωνας; - Σωκράτης.
Και Πλάτωνας.
Τι τις χρειάζεται ένας αστυνομικός τις νεκρές γλώσσες;
Δεν ήμουν πάντα αστυνομικός.
Πήγα στο Κέιμπριτζ και έγινα δικηγόρος. Κι ένιωθα ότι είχα να προσφέρω πιο πολλά.
Ερευνώντας τους νεκρούς και διαβάζοντας τους αρχαίους;
Με ηρεμούν μετά τις φρικαλεότητες της δουλειάς.
Εμείς μπορεί να αλλάζουμε, μα αυτοί παραμένουν επίκαιροι.
Δίνουν μια αίσθηση αθανασίας.
Δεν πιστεύετε στον Θεό;
Όχι πια.
Παρακαλώ.
Επιτρέψτε μου.
Ευχαριστώ.
Μπορώ να σας συνοδεύσω ως το σπίτι;
Όχι. Ευχαριστώ.
Τα καταφέρνω και μόνη μου.
Ας αναλογιστούμε τη θεμελιώδη αλήθεια της εξιλέωσης.
Λίγοι έχουμε αμαρτήσει όσο ο νέος μας υπεφημέριος, ο Ντάριους Κράκσγουορθ,
ο οποίος αναζήτησε καταφύγιο στην εκκλησία όταν η παρακμιακή ζωή του
τον πρόδωσε οδηγώντας τον στην καταστροφή.
Ένας άντρας πνιγμένος σε έναν βούρκο ακολασιών,
ηδονών, κλοπών, τοκογλυφιών...
Μου διέφυγε κάτι;
- Όχι, νομίζω ότι ήταν υπεραρκετά. - Ωραία.
...ο οποίος μπήκε πάλι στον δρόμο του Θεού.
Ως απόδειξη της εξιλέωσής του,
του ζητώ να τελέσει τη Θεία Ευχαριστία.
- Το σώμα του Χριστού. - Ευχαριστώ.
Το σώμα του...
Χριστέ μου.
Μαζί με τον άρτο, θα ευλογήσεις κι αυτό το ιερό βιβλίο;
Αυτό το βιβλίο είναι δικό μου!
Ήταν.
Τώρα είναι δικό μου, όπως καθετί δικό σου.
Εδώ έχουμε μια λίστα μόνο με χρέη και μικρά ονόματα.
"Τάρκουιν, Μπάρναμπας, Γουίλφρεντ".
Συμπεραίνω ότι όλοι τους έχουν μια αδυναμία στον τζόγο
κι εσύ τους εκμεταλλεύτηκες.
- Δίνε του! - Πολύ πάθος για θεοσεβούμενος.
Επ' ευκαιρία, Ντάριους, πονάει ο λαιμός σου;
Ή η γλώσσα σου καλπάζει κανονικά;
Το πλήρες όνομα ενός εύπιστου, νεόκοπου λεφτά και τελειώσαμε.
Για την ώρα.
Χένρι Μάνερς.
Και είδατε αυτόν τον παράδεισο με τα ίδια σας τα μάτια;
Ναι, έχει χαραχτεί στην ψυχή μου.
Καταπράσινες κοιλάδες, επιβλητικά δάση.
Χώματα πλούσια σε χρυσάφι, μάλλον.
Υποθέτω ότι έχετε αποδείξεις. Τίτλους ιδιοκτησίας, χάρτες.
Αποδείξεις; Ναι. Αν και θα ήταν ιεροσυλία η μεταφορά τέτοιου οράματος στο χαρτί.
Είναι η μοναδική σας ευκαιρία να αγοράσετε ένα κομμάτι της Εδέμ πριν την αρπάξουν.
ΚΑΤΑΣΤΗΜΑ ΓΕΝΙΚΟΥ ΕΜΠΟΡΙΟΥ ΜΑΝΕΡΣ
Ακούγεται ενδιαφέρον, αλλά, δίχως τεκμήρια,
δεν ρισκάρω το κεφάλαιό μου για τα λόγια ενός άντρα με τόσο ιδιαίτερη εμφάνιση.
Θα το εκλάβω ως κομπλιμέντο.
Εγώ δεν θα το έκανα.
Κακομούτσουνο κάθαρμα!
Συγγνώμη, η ποδάγρα μου.
Η δασκάλα κεραμικής μου, η κυρία Μπλουμ, λέει ότι έχω χάρισμα.
Θεωρώ ότι ξέρει να διακρίνει το ταλέντο.
Αλλά μου αρέσει πολύ αυτό.
Είναι μόνο ένα άδειο ανθοδοχείο.
Θα ήθελα πολύ να το γεμίσω.
Τι υπέροχη ιδέα.
Πάμε;
Έντερς, η ζωή σου ξεχειλίζει από γαλήνη και οικογενειακή ευτυχία.
Σχεδόν σε ζηλεύω.
Ναι.
Ωραίο χτύπημα.
Στο μεταξύ, εγώ έχω να διαχειριστώ μια ζωή διπλωματικών περιπετειών,
- φροντίζοντας κρατικές υποθέσεις... - Αλήθεια;
Ποιανού πρέσβη τη σύζυγο ντρόπιασες τελευταία;
Τι απολαυστικά βάναυσο χιούμορ.
Άι στον κόρακα!
Για εσένα, μπαμπά. Με την ελπίδα να νιώσεις καλύτερα σύντομα.
Τι απίστευτα...
- Γείτσες. - Με συγχωρείς. Ευγενικό εκ μέρους σου.
Και πήρα τη νίκη.
- Λυπάμαι, Έντφορντσαϊρ. - Όχι, δεν πειράζει.
Φταίει το έμφυτο ανταγωνιστικό μου πνεύμα. Όταν θέλω κάτι,
πρέπει να το κερδίσω...
με κάθε κόστος.
Εξαίσια ευωδία.
Αγάπη μου, είσαι καλά;
- Τι; - Κύριε ελέησον!
- Πάτε τον στο νοσοκομείο! - Μάλλον χρειάζομαι νοσοκομείο!
- Φινέα! Μη στέκεσαι έτσι. Βοήθα! - Κρατήσου από εμένα, αγάπη μου.
Μπορώ να βοηθήσω, επιθεωρητά;
Συγχωρήστε με.
Πήρα το θάρρος να εξετάσω ένα από τα πτώματά σας.
Κανένα θέμα.
Μάλιστα, ήθελα να σας ευχαριστήσω που σώσατε τον Ντόκινς.
- Φίλος σας; - Μετά βίας.
Λοιπόν, είναι περίπλοκο.
Παρά ταύτα, τον έχουμε ανάγκη εδώ, κύριε.
- Αν υπάρχει κάτι που μπορώ να κάνω... - Υπάρχει, βασικά.
Θα εξετάσετε αυτό το πτώμα;
Πρέπει να μάθω αν το τραύμα προϋπήρχε και επουλωνόταν
ή αν ήταν η αιτία θανάτου.
Όχι, αυτό τον σκότωσε.
Μπορείτε να γίνετε πιο σαφής;
Δεν υπάρχει πτωματική υπόσταση.
Όταν ένα άτομο πεθαίνει, το αίμα του κατακάθεται χαμηλά,
δημιουργώντας ένα μελάνιασμα. Η απουσία του εδώ μαρτυρά αφαίμαξη.
Και αφού η τομή είναι το μόνο ουσιαστικό τραύμα...
- Καταλήγουμε ότι πέθανε από αιμορραγία; - Ναι.
Ο πόνος, το σοκ μπορεί να συνέβαλαν, αλλά πέθανε από αιμορραγία.
Μα γιατί να ραφτεί το τραύμα όταν ο σκοπός ήταν ο φόνος;
Αυτό είναι ένα ερώτημα για τον νόμο, όχι για την ιατρική.
Θα μπορούσε να 'ναι εγχείρηση που στράβωσε;
Ένας χειρουργός;
Όχι δικός μου.
Αυτά τα ράμματα είναι αποκρουστικά.
Αυτό δεν αποκλείει εντελώς έναν χειρουργό, έτσι;
Όχι. Υποθέτω πως όχι.
Υπάρχει κάποιος λόγος που ένας γιατρός θα έραβε άσχημα;
Από κούραση, ίσως;
Όλοι οι γιατροί είναι κουρασμένοι, επιθεωρητά.
Πιο πιθανό είναι να τους διέκοψαν ή να βιάζονταν.
Που ενδεχομένως να ισχύει αν χειρουργούσαν στον δρόμο.
Σας ευχαριστώ.
Μήπως ξεχάσατε κάτι, γιατρέ;
Ναι. Ευχαριστώ.
Δεν μπορούσα να την κρατήσω άλλο.
Περιμένετε!
Σας παρακαλώ, περιμένετε.
Κυρία, χρειάζεστε εγχείρηση, αλλιώς θα πεθάνετε.
Το αφεντικό σας είπε ότι μπορεί να είναι εντάξει.
Πιστεύω ότι κάνει λάθος. Το ίδιο και η λαίδη Μπελ.
Δεν έχω συνεργαστεί με καλύτερο ιατρικό μυαλό.
Δεν γυρίζω σ' εκείνο το νοσοκομείο.
Ποιος είπε ότι το χρειαζόμαστε;
Σας παρακαλώ. Αφήστε με να σας σώσω.
- Θέλουμε κι άλλο καρβολικό οξύ. - Μάλιστα.
Πού διάολο είναι ο αιθέρας;
Έχεις περιθώριο όσο ο Σνιντ χειρουργεί, αλλά δεν μπορείς εδώ.
Βρες ένα ήσυχο και καθαρό μέρος.
- Θα το κάνω στου Φέιγκιν. - Όχι, είπα καθαρό.
- Δρ Ντόκινς; - Τι θέλετε; Βιάζομαι.
- Μπορώ να ρωτήσω πού ήσασταν χθες βράδυ; - Εδώ. Χειρουργούσα.
- Υπάρχει κάποιος να εγγυηθεί για εσάς; - Πιθανώς. Ήταν αργά.
Μήπως μπορώ να διαβάσω την ιατρική σας αναφορά;
Δεν γράφω αναφορές.
Αλήθεια; Δηλαδή, δεν υπάρχει επίσημη καταγραφή της δουλειάς σας;
Η δουλειά μου μιλάει από μόνη της.
Σας έχω δει να φροντίζετε ασθενή εκτός νοσοκομείου.
Χειρουργείτε ποτέ στον δρόμο;
Μόνο αν κινδυνεύει η ζωή του ασθενή.
- Με αφήνετε να περάσω, παρακαλώ; - Ευχαρίστως, μόλις τελειώσω τις ερωτήσεις.
Χρησιμοποιείτε μπλε νήμα όταν κάνετε ράμματα;
Δεν έχω ιδέα.
Δεν με νοιάζει το χρώμα, εφόσον συγκρατεί το αίμα. Με συγχωρείτε.
Ευχαριστώ.
Τι πήγες κι έπαθες, χαζούλη;
Ποιο νταούλι;
Πίεσε κάποιο νεύρο και υποψιάζομαι ότι έσπασε ένα πλευρό.
Αφού δεν ακούει, μάλλον έπαθε διάτρηση τυμπανικής μεμβράνης.
Θεέ και Κύριε.
Δεν χρειάζεται νοσοκομείο. Είναι απλή επέμβαση.
Που θα την κάνει διπλωματούχος γιατρός.
- Τα λουλούδια φταίνε; - Τι;
Όχι, ο θείος Ντίκι.
Ναι, είναι μανίκι.
Όποτε μας επισκέπτεται, ο πατέρας αγχώνεται.
Του βγαίνει σε λόξιγκα, βήχα, σπασμούς.
- Ανοησίες. - Αυτήν τη φορά, φταρνίζεται.
Όχι, δεν ζαλίζομαι, το αφτί μου πονάει.
Και η πλάτη μου. Και το...
- Το πλευρό σου! - Ναι, το πλευρό μου!
Πιο γρήγορα, παρακαλώ!
Υπόσχεστε ότι δεν θα πονέσω;
Θα χρησιμοποιήσω αιθέρα. Υπόσχομαι να σας κάνει να μην πονάτε.
Εντάξει, πατέρα.
- Έλα, αγάπη μου. - Ναι.
Σχεδόν φτάσαμε.
Έτσι μπράβο. Έλα!
"Κάπου ήσυχα και καθαρά".
- Όλα καλά έξω; - Έκανα εισαγωγή τον κυβερνήτη,
αλλά δεν είναι κάτι επείγον.
Τελείωσε εδώ. Θα τον αναλάβω εγώ.
Όχι.
Αν φύγεις τώρα, θα πεθάνει.
Τελείωσε εδώ. Θα στείλω τον καθηγητή στον κυβερνήτη.
Όχι, πες στον Ντόκινς!
- Δεν είναι εδώ. - Πού στο καλό είναι;
Δεν έχω ιδέα, Ρέινσφορντ. Εσύ είσαι κηδεμόνας του, όχι εγώ.
Είναι απλή διαδικασία η διόρθωση ράχης. Τα πλευρά θέλουν δέσιμο,
και το αφτί θα γιάνει από μόνο του αν δεν καταπονείται.
- Δεν είσαι γιατρός. - Λείπει ο δρ Ντόκινς,
άρα είμαι η καλύτερη να φροντίσω τον πατέρα.
Αρκετά!
Δεν έπρεπε ποτέ να σε αφήσω να διαβείς αυτό το κατώφλι. Περίμενε στην άμαξα.
- Μητέρα, είναι παράλογο. - Κάνε ό,τι σου λέω!
Αλλιώς τέλος η υποστήριξή μου στην ιατρική σου εκπαίδευση.
Με συγχωρείς, πατέρα.
Πάνω στην ώρα για να σώσω τον Εξοχότατο.
Ο νους κόβει σαν ξυράφι τώρα, εν τη απουσία του ποτού.
Ναι, θα πιω ένα σέρι.
Απ' όλες τις γελοίες αποφάσεις που θα μπορούσε να πάρει κανείς...
Γεια σου. Νόμιζα ότι δεν πρέπει να με βλέπεις.
Όχι. Δεν πρέπει.
Τα παλιά τα χρόνια,
μια τέτοια επεμβατική θεραπεία θα ήταν αληθινή πρόκληση.
Αλλά τώρα έχουμε ένα μαραφέτι
που κάνει το όλο πράγμα τελείως διαχειρίσιμο.
Είναι πράγματι η καλύτερη επιλογή;
Αφού απουσιάζουν ο Σνιντ και ο Ντόκινς, ναι.
Ο Ντόκινς που φυλάκισες επειδή έσωσε την Μπελ;
Σταμάτα.
Εντάξει, αυτό...
- Κάντε κουράγιο. - Χριστέ μου.
- Θεέ μου! - Θα ακούγατε μια σύσταση;
- Τι; Να καθίσω; - Απλώς καθίστε. Ναι, παρακαλώ.
Ξεκουραστείτε λίγο.
Είναι εξωφρενικό.
Προσφέρθηκα να του πουλήσω ένα εκλεκτό κομμάτι γης...
- Ανύπαρκτο. - Ασήμαντη λεπτομέρεια.
...φορώντας τα πιο δήθεν ρούχα στην ντουλάπα του Ντάριους Κράκσγουορθ.
- Ωραία πινελιά το κόκκινο καπέλο. - Ευχαριστώ, συμφωνώ.
Αλλά οι λεφτάδες με κοίταζαν αφ' υψηλού.
- Πρέπει να εντυπωσιάσεις. - Νόμιζα ότι το έκανα.
Θα μπορούσα να 'μαι υπουργός οικονομικών με αυτά.
- Δίνουν το θησαυροφυλάκιο σε εγκληματίες; - Αμέ.
Πρέπει με κάτι να τους αποδείξεις ότι είσαι λεφτάς.
Τι λες γι' αυτό;
Δεν μπορείς να κλέψεις την άμαξα του κυβερνήτη.
Όχι.
Όχι, θα τη δανειστούμε μόνο.
Θα περάσουμε με αυτήν απ' το κατάστημα, θα βγω,
θα χαιρετήσω τον κύριο Μάνερς και άλλους λεφτάδες
και θα την επιστρέψουμε. Απλό.
"Απλό". Είναι αυτοκτονία!
Δεν θα έπρεπε να 'σαι εδώ.
Ο Σνιντ δεν μ' αφήνει να το κάνω εκεί. Έχουμε στενό χρονικό περιθώριο.
Μάλλον έχεις δίκιο, είναι κακοήθης. Θα πεθάνει αν τον αφήσουμε.
Άρα, θα κάνω την εγχείρηση εδώ και τώρα, με ή χωρίς τη βοήθειά σου,
αλλά τα χέρια σου θα αυξήσουν τις πιθανότητες επιτυχίας. Επομένως...
Είσαι εξοργιστικός.
Θα ήθελες να κάνεις την πρώτη τομή;
Κράτησέ τον καλά.
Χέτι, η αποκατάσταση πιεσμένου νεύρου πάντα πονάει λίγο.
- Μήπως με αιθέρα, κύριε καθηγητά; - Αιθέρα;
Δεν χρειάζεται! Όχι.
Ο κυβερνήτης είναι δυνατός σαν βόδι!
Ναι. Ποιος να ξέρει;
Αλλά συγχρόνως...
Η χρήση αιθέρα στην περίπτωση αυτή θα ήταν προϊόν τρέλας των μοντέρνων ευαισθησιών.
Ναι, σωστά. Όμως αναρωτιέται κανείς...
Μη φοβάστε, κύριε κυβερνήτα! Είστε στα ασφαλέστερα χέρια!
Ναι, καλώς.
Ένα, δύο, τρία!
Μόλις γίνει η τομή, ο όγκος λογικά θα βγει αρκετά εύκολα.
ΤΖΑΓΚΑΡΝΤ ΚΑΙ ΜΠΛΑΟΥΝΤ ΕΚΤΥΠΩΣΕΙΣ, ΒΙΒΛΙΑ ΚΑΙ ΧΑΡΤΙΚΑ
- Γύρνα πίσω, αλητάμπουρα! - Έχει δυνατότητες.
Έλα εδώ!
Είναι κολλημένος.
- Έχει γίνει ένα με τον στερνομαστοειδή μυ. - Χριστέ μου.
- Πρέπει να τον αφαιρέσουμε με νυστέρι. - Δεν βλέπουμε τίποτα εδώ μέσα.
Πώς θα αποφύγουμε τη σφαγίτιδα φλέβα και την καρωτιδική αρτηρία στα τυφλά;
Με προσοχή, διάολε.
Νομίζω ότι θα τα καταφέρουμε, αρκεί να μείνει εντελώς...
Ναι!
Φύγε απ' τον δρόμο, μαϊμουδόφατσα!
Φέιγκιν; Τι διάολο κάνεις εδώ;
Σε ελευθερώνω!
Μη φοβάσαι, τα έχω σκεφτεί όλα, Χέλη.
Μπορείς να βρεις άλλον τρόπο; Κάνω μια εγχείρηση με την Μπελ.
Συγγνώμη, Χέλη. Η ευκαιρία με καλεί!
Κουνήσου, μπουμπούνα! Εμπρός!
Ψηλά τα χέρια. Έτσι μπράβο.
Λυγίστε τα χέρια τώρα, κύριε. Είστε έτοιμος;
Γιατί είσαι τόσο αγενής μαζί μου;
Αν ήμουν αγενής, θα το καταλάβαινες, Ρίτσαρντ.
Κάποτε ήξερες να περνάς καλά.
Μαζί περνούσαμε καλά.
Μέχρι που πάψαμε.
Έτσι μπράβο.
- Σε βρίσκω αλλαγμένη. - Σε βρίσκω αδιάφορα ίδιο.
Αγάπη μου, είσαι καλά;
Ακούω πάλι.
Θρίαμβος!
Κάνε ό,τι νομίζεις, λιγδιάρη!
Είναι πολύ επικίνδυνο! Γιατί ο Φέιγκιν έκλεψε την άμαξα;
Δεν την έκλεψε.
Εγώ του είπα να οδηγήσει. Είμαστε πιο ασφαλείς εν κινήσει.
Πρέπει να το σταματήσεις. Τώρα!
Θα αποκαλυφθούμε και θα πεθάνει από αιμορραγία.
Δεν γίνεται να βγάλουμε τον όγκο όσο ταρακουνιέται!
Κάντε στην άκρη!
- Το νυστέρι μου! - Έχω εγώ ένα.
Θα το κάνω εγώ. Έμαθα να χειρουργώ σε θαλασσοταραχή. Αυτό είναι εύκολο.
- Στην πραγματικότητα, το απολαμβάνεις. - Ούτε καν.
Παναγιά Παρθένα! Πάει το απόστημά μου!
Ποιος συντηρεί αυτόν τον δρόμο;
Θα σταματήσω αυτήν την τρέλα.
Όχι, περίμενε.
Σε διατάζω να σταματήσεις την άμαξα!
Θες να τη ράψεις εσύ ή να το κάνω εγώ;
Κύριε Φέιγκιν;
Κύριε Μάνερς.
Δεν μπορώ να σταματήσω, δυστυχώς. Πάω να τσιμπήσω κάτι με τον κυβερνήτη.
- Μέριασε, Ροδομάγουλη. - Τελείως ανεύθυνο.
Πρέπει να καθαρίσουμε την άμαξα και να την επιστρέψουμε.
- Αμέσως! - Είναι υπέροχη ιδέα,
αλλά έχω σημαντικές δουλειές να κάνω.
- Όλα καλά, κύριε Φέιγκιν; - Ναι, ευχαριστώ.
Σάντουιτς με πέρδικα μαζί με το τσάι, κύριε κυβερνήτα; Πολύ ωραία.
Εντάξει. Θα καθαρίσω τη χαζοάμαξά σου.
Έξοχα.
- Συναρπαστικό δεν ήταν; - Ναι, είμαι λίγο πιασμένος, αλλά καλύτερα.
Ευχαριστώ, καθηγητά. Σας χρωστάω ένα σέρι.
Είναι μια υποτιμημένη ιδιοφυΐα ο καθηγητής μας.
- Μπορείς να το πεις κι έτσι. - Ναι.
Μην ανησυχείς, πατέρα, εγώ θα σε κάνω καλά.
Ναι, ευχαριστώ.
- Όπα το σκαλοπάτι. - Μπες, αγάπη μου.
Έτσι μπράβο.
Αυτό ήταν, αγάπη μου.
Για εσένα.
Λαίδη Φάνι! Δεν ξέρω τι να πω.
Μα πόσο ακτινοβόλα ομορφιά.
Θα σε παραξένευε αν έλεγα ότι έχεις μαλλιά τόσο υπέροχα,
που θέλω να τα καπνίσω σε πίπα;
Είναι το πιο ρομαντικό πράγμα που έχω ακούσει ποτέ.
Θα σε παραξένευε αν σου έλεγα
ότι θέλω να τυλίξω το πρόσωπό μου στα μαλλιά σου
και να κοιτώ τον ουρανό μέσα από αυτά;
Φινέα, σ' αγαπώ.
Είναι πολύ νωρίς για να το πω; Γνωριστήκαμε μόλις την Τρίτη, μα...
Σ' αγαπώ εδώ και πολλά χρόνια.
Πώς;
Σε συνάντησα στα όνειρά μου.
Δεν είχα ιδέα ότι έχετε τόσο στενή σχέση με την οικογένεια του κυβερνήτη.
Ναι. Η οικογένειά μου, οικογένειά τους. Είμαστε όλοι μία οικογένεια.
- Είναι πολλοί οι επενδυτές; - Ναι, πολλοί.
Τόσοι, που χάνεις το μέτρημα.
Έξοχα.
Τότε, είμαι έτοιμος να συμμετέχω.
Θαυμάσια.
Και τα έγγραφα;
Ναι, θα γίνουν κι αυτά σύντομα.
Είστε τυχερός που εμπλακήκατε εγκαίρως. Έχει μείνει ελάχιστη γη.
Θέλω τα υπόλοιπα ονόματα των λεφτάδων.
Μια μέρα θα σου κόψω τον λαιμό.
Δεν θα είναι σύντομα, αλλά θα πεθάνεις απ' το χέρι μου.
Ναι, μου το λένε συχνά.
Δεν αλλάζει το γεγονός ότι θέλω να μου δώσεις τα ονόματα.
Μέχρι αύριο, Ντάριους, περιμένω μια λίστα.
Παιδιά, στην υγειά των κορόιδων.
Στα κορόιδα!
Τι είναι αυτό;
Σαν τι σου φαίνεται;
Είναι προκαταβολή για την ελευθερία σου.
Φέιγκιν, εγώ...
Σ' ευχαριστώ.
Θα ακολουθήσουν κι άλλα πριν σου βγάλουμε τις αλυσίδες, αλλά...
Και ξέρω ότι δεν το δείχνω πάντα με τον τρόπο που θα ήθελες,
αλλά πάντα σ' έχω μέσα στη γερασμένη μου καρδιά.
Και είμαι ευγνώμων, ξέρεις τώρα,
για ό,τι έγινε ανάμεσα σ' εσένα και τη Ροδομάγουλη.
Μα απλώς δεν πιστεύω ότι είσαι ασφαλής μαζί της, Χέλη.
Νόμιζα ότι δεν πρέπει να βλεπόμαστε.
Δεν πρέπει. Δεν μπορούμε.
Μα έπρεπε να το συζητήσω γιατί ό,τι έχουμε μεταξύ μας περιστρέφεται γύρω του.
Νόμιζα ότι το μόνο που έχουμε μεταξύ μας είναι η αγάπη.
Στην άμαξα σήμερα,
όταν την οδηγούσε ο Φέιγκιν, εσύ...
το απολάμβανες.
Εσύ δεν ένιωσες κανέναν ενθουσιασμό;
Κανέναν.
Στην αρχή νόμιζα ότι το έκανες για να επιβιώσεις.
Όμως, Τζακ, αναζητάς αυτούς τους κινδύνους για να νιώσεις έκσταση.
Είναι εθισμός, Τζακ.
Και ανησυχώ ότι αυτό είμαι για εσένα.
Όχι, Μπελ, εσύ...
Είσαι το παν για εμένα.
Είσαι το μόνο άτομο στη ζωή μου που με έκανε ποτέ να νιώσω ασφαλής.
Τότε γιατί δεν σέβεσαι την επιθυμία μου να είσαι πιο προσεκτικός;
Γιατί δεν κατανοείς πόσο με φοβίζει αυτό; Πώς θα ζήσουμε μαζί
όταν επιμένεις να φλερτάρεις παντού με τον κίνδυνο;
Είναι οι μόνες στιγμές που νιώθω ζωντανός.
Όταν ο κόσμος καταρρέει και...
Μέσα σ' αυτήν την τρέλα είναι που σκέφτομαι καθαρά.
Λες ότι οι διαφορές μας θα μας χωρίσουν, αλλά δεν ισχύει.
Αυτές είναι που μας ενώνουν. Η σύνεσή σου και τα ρίσκα μου.
Η γνώση σου και τα γρήγορα χέρια μου.
Χώρια είμαστε καλοί, αλλά μαζί είμαστε εκπληκτικοί.
Και όχι μόνο για τους ασθενείς.
Παραδέξου το, σε συναρπάζει κατά βάθος.
Δεν ακούς.
Με συναρπάζει το να σε κρατήσω ζωντανό για να έχουμε μέλλον.
Σταθήκαμε τυχεροί σήμερα.
Και δεν πρέπει να ξανασυμβεί.
Σου το είπα.
Πάντα θα φεύγει.
Αλλά εγώ είμαι δίπλα σου ως το τέλος.
Έλα, αγόρι μου.
Βρήκατε κάτι, κύριε;
Ενδιαφέρον που η άμαξα που μετέφερε τον θείο του Ντόκινς
έχει μέσα αίμα και ένα νυστέρι.
Υποτιτλισμός: Εύα Καρυοφύλλη